સામગ્રી: પી.કે. મહાનંદીયા અને શાર્લોટ વર્ષ 1975માં દિલ્હીમાં પ્રથમવાર મળ્યા.

શાર્લોટ એક ચિત્ર બનાવડાવવા મહાનંદીયા પાસે આવી હતી.

શાર્લોટ વૉન સ્કેડવીન તેના ભારત પ્રવાસ દરમિયાન દિલ્હીની મુલાકાતે આવી ત્યારે તે કનોટ પ્લેસમાં પી.કે. મહાનંદીયાને મળી હતી. 

તમને આ વાંચવું પણ ગમશે :

મહાનંદીયાએ તે સમયે એક સ્કેચ આર્ટિસ્ટ તરીકે સારી નામના મેળવી હતી. 

સ્થાનિક સમાચારોમાં પણ તેમનો ઉલ્લેખ જોવા મળતો.

દસ મિનિટમાં સ્થળ પર પોટ્રેટ બનાવી આપવાના મહાનંદીયાના દાવાથી અંજાઈને શાર્લોટે તેની પાસે પોટ્રેટ તૈયાર કરાવવાનું વિચાર્યું હતું. 

એ દિવસે બનેલું પોટ્રેટ સાધારણ લાગતા તેણે બીજા દિવસે ફરી આવવાનું નક્કી કર્યું. 

અલબત્ત બીજા દિવસે પણ પોટ્રેટ ઠીકઠાક જ બન્યું હતું.

સ્કેચ આર્ટિસ્ટ તરીકે મહાનંદીયાને સારી એવી નામના મળી હતી

જો કે આ ઘટનાના બચાવમાં મહાનંદીયા કહે છે, “મારી માતાએ વર્ષો પહેલાં કરેલી એક આગાહીના કારણે મારૂં મન પોટ્રેટ બનાવવામાં નહોતું લાગ્યું.”

મહાનંદીયાનો ઉછેર અને શિક્ષણ ઓરિસ્સાના એક નાનકડા ગામમાં થયો હતો. 

દલિત હોવાના કારણે વિદ્યાર્થીકાળમાં તેમણે સવર્ણ વિદ્યાર્થીઓ દ્વારા કરાતા કેટલાક ભેદભાવનો પણ સામનો કર્યો હતો. 

તે જ્યારે પણ આ વાતથી દુઃખી થતો ત્યારે તેની માતા તેને કહેતી કે તેના જન્માક્ષર પ્રમાણે તે વૃષભ રાશિની યુવતી સાથે લગ્ન કરશે. 

તે યુવતી દૂરના કોઈ પ્રદેશથી આવશે અને સંગીતપ્રેમી હશે.

ઉપરાંત તે જંગલની માલિક પણ હશે. 

જ્યારે તે શાર્લોટને મળ્યા ત્યારે તરત જ તેમના મનમાં આ વાત યાદ આવી. 

તેથી મહાનંદીયાએ તેને તરત જ પૂછ્યું કે તેની પાસે જંગલની માલિકી છે કે નહીં.

ભારતના તત્કાલીન કાર્યકારી રાષ્ટ્રપતિ બી.ડી. જત્તીનું રેખાચિત્ર મહાનંદીયાએ બનાવ્યું હતું.

શાર્લોટનો પરિવાર સ્વીડનના ઉમરાવ પરિવારનું પ્રતિનિધિત્વ કરે છે. 

શાર્લોટે જવાબ આપ્યો કે તે પોતે જંગલની માલિક છે અને તે સંગીતપ્રેમી પણ છે.

બીબીસી સાથેની વાતચીત દરમિયાન મહાનંદીયા કહે છે કે “શાર્લોટને મળ્યો ત્યારે મારા અંતરાત્માનો અવાજ કહેતો હતો કે શાર્લોટ મારા માટે જ બની છે. પહેલી મુલાકાતમાં જ અમે એકબીજા પ્રત્યે ચુંબકીય આકર્ષણ અનુભવ્યું હતું. ખરા અર્થમાં તે પહેલી નજરનો પ્રેમ હતો.“

તેમણે કહ્યું, “મને હજી પણ ખબર નથી કે કયા ભાવાવેશમાં મેં તેને પ્રશ્નો પૂછ્યા અને ચા પીવા માટે આમંત્રણ આપ્યું. લાગતું હતું કે તે કદાચ પોલીસ ફરિયાદ કરશે.''

પરંતુ તેનો પ્રતિભાવ તદ્દન વિપરિત હતો.

બીબીસી...\nઅગાઉની સામગ્રીનો સારાંશ નીચે મુજબ કરી શકાય છે:
ભારતીય ચિત્રકાર પી.કે. મહાનંદીયા અને શાર્લોટ વૉન સ્કેડવીનની મુલાકાત વર્ષ 1975માં દિલ્હીમાં શિયાળાની એક સાંજે થઈ.